B4-0457/97

Ψήφισμα σχετικά με τη δημιουργία ενός Ευρωπαϊκού Νομικού και Δικαστικού Χώρου για την προστασία των οικονομικών συμφερόντων της Ευρωπαϊκής Ένωσης από τη διεθνή εγκληματικότητα

Το Ευρωπαϊκό Κοινοβούλιο,

- έχοντας υπόψη τα συμπεράσματα της ακρόασης που πραγματοποιήθηκε στις 15 και 16 Απριλίου 1997 με θέμα την προστασία του ευρωπαίου φορολογούμενου δια της δημιουργίας ενός κοινού ποινικού και δικαστικού χώρου,

A. έχοντας υπόψη την αυξανόμενη ζήτηση ασφάλειας και δικαιοσύνης εκ μέρους των ευρωπαίων πολιτών για τους οποίους είναι ανυπόφορο να επωφελούνται οι εγκληματικές οργανώσεις από τη βραδύτητα και ασυνέπεια του ευρωπαϊκού συστήματος δικαστικής συνεργασίας,

Β. έχοντας υπόψη ότι η θεσμική διάταξη του τρίτου πυλώνα σχετικά με την δικαστική συνεργασία στον ποινικό τομέα μεταξύ των κρατών της Ευρωπαϊκής Ένωσης, δεν είναι σήμερα σε θέση να ανταποκριθεί στην ανάγκη αυτή,

Γ. έχοντας υπόψη ότι οι διεθνείς συμβάσεις που εκπονήθηκαν σε κοινοτικό πλαίσιο για την αμοιβαία δικαστική αρωγή και την προσέγγιση των ποινικών νομοθεσιών εξακολουθούν να είναι ανεφάρμοστες λόγω έλλειψης οργάνων κύρωσης,

Δ. θεωρώντας ότι έστω και αν οι εν λόγω συμβάσεις, ιδίως εκείνη για την προστασία των οικονομικών συμφερόντων της Κοινότητας, εκυρώνοντο, η μεταφορά στο εσωτερικό δίκαιο δεν θα διασφάλιζε μια ισότιμη προστασία σε κάθε κράτος μέλος,

1. ανανεώνει την έκκληση προς τη Διακυβερνητική να τροποποιήσει το κείμενο της Συνθήκης εις τρόπον ώστε:

- να επιτραπεί η ψήφος πλειοψηφίας σε πλαίσιο Συμβουλίου και η εξουσία ανάληψης πρωτοβουλίας εκ μέρους της Επιτροπής,

- να συνδεθεί το Ευρωπαϊκό Κοινοβούλιο με τη φάση λήψης αποφάσεων,

- να αποδοθούν στο Ευρωπαϊκό Δικαστήριο αρμοδιότητες προδικαστικής ερμηνείας,

- να δημιουργηθεί μια νομική βάση για τη νομοθεσία κατά των απατών σύμφωνα με τη διαδικασία συναπόφασης[semigr ]

2. ζητεί από τα κοινοβούλια και τις κυβερνήσεις των κρατών της Ένωσης να προωθήσουν επειγόντως τις διαδικασίες κύρωσης των διεθνών συμβάσεων σχετικά με τη δικαστική και ποινική συνεργασία[semigr ]

3. ζητεί από το Συμβούλιο της Ένωσης να ενεργήσει έναντι των κυβερνήσεων και των κοινοβουλίων των κρατών μελών ώστε η κύρωση της Σύμβασης για την προστασία των οικονομικών συμφερόντων της Κοινότητας και των συνοδευτικών πρωτοκόλλων να πραγματοποιηθεί έως τα μέσα του 1998[semigr ]

4. επαναλαμβάνει, σε περίπτωση μη κύρωσης εντός της προθεσμίας αυτής, την ανάγκη να κληθεί η Επιτροπή να ασκήσει την εξουσία της νομοθετικής πρωτοβουλίας στο πλαίσιο της Συνθήκης ΕΚ[semigr ]

5. υπογραμμίζει για το σκοπό αυτό ότι το «corpus juris» για την ποινική προστασία των οικονομικών συμφερόντων της Κοινότητας, που εξεπόνησε ομάδα εμπειρογνωμόνων συντονιζομένων από την Επιτροπή, αποτελεί ένα σημαντικό σχέδιο κοινού ευρωπαϊκού κανονισμού δικαίου και ποινικής διαδικασίας και ότι μια ενδεχόμενη νομοθετική πρωτοβουλία της Επιτροπής θα μπορούσε να τείνει προς την υλοποίηση στοιχείων του εν λόγω κειμένου[semigr ]

6. θεωρεί εξάλλου ότι πρέπει σύντομα να αρχίσει εκ μέρους της Επιτροπής μια επαλήθευση τεχνικού και συνταγματικού χαρακτήρα σχετικά με τη δυνατότητα μεταφοράς στα εθνικά δίκαια των πρώτων κανονιστικών στοιχείων του προαναφερθέντος «corpus juris»[semigr ]

7. αναλαμβάνει επάυτού να προωθήσει το συντομότερο κάποια ενέργεια αντιπαράθεσης με τα κοινοβούλια των κρατών μελών[semigr ]

8. θεωρεί από σήμερα δυνατή την καθιέρωση μιας κοινοτικής λειτουργίας συντονισμού και τεχνικής υποστήριξης προς τις εθνικές ανακριτικές και δικαστικές αρχές σχετικά με τις διεθνικές παρατυπίες σε βάρος του κοινοτικού προϋπολογισμού[semigr ] υπογραμμίζει ότι για το σκοπό αυτό είναι αναγκαίο να εξασφαλίζεται στην αρχή που έχει επιφορτισθεί με την προστασία των οικονομικών συμφερόντων της Κοινότητας και την καταπολέμηση της απάτης

- η αναγκαία εξειδικευμένη γνώση των εθνικών νομικών και δικαστικών συστημάτων[semigr ]

- η αυτονομία που προϋποτίθεται από την άσκηση της προδικαστικής αυτής λειτουργίας[semigr ]

- εάν χρειάζεται, μια νομική βάση στο βαθμό που τούτο απαιτείται από τα νέα καθήκοντα[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο καθώς και τις κυβερνήσεις και τα κοινοβούλια των κρατών μελών.